Zapisnik sa sjednice Nastavničkog vijeća održane dana 28.6.2022. u 10 sati

Dnevni red:

1. Uspjeh učenika završnih razreda

2. Dopunski nastavni rad

3. Upisi u 1. razred

4. Predstojeće obaveze

5. Razno

6. Svečana podjela svjedodžbi učenicima završnih razreda (velika dvorana Pučkog otvorenog učilišta u 11 sati)

Sjednica počinje u 10.00 sati i završava u 12.00. Nazočni su članovi Nastavničkog vijeća Srednje škole Zabok, ravnateljica D.J. i tajnica M. F. Popis prisutnih nastavnika nalazi se kod voditeljice smjene.

Ad 1) Psihologinja M.K. obavijestila nas je o uspjehu učenika završnih razreda. Prolaznost završnih razreda četverogodišnjeg programa je sljedeći: 4.K 88%, 4. Ea 100%, 4. Eb 100%, 4. THK 100% te 4 HTT 83%. Prolaznost završnih razreda trogodišnjeg programa je: 3.T 100%, 3.Ua 94%, 3.U 94% te 3.Ub 93%. Na dopunski nastavni rad upućeno je troje učenika trogodišnjeg programa (dvoje iz Hrvatskog jezika te jedan iz Praktične nastave). Troje učenika četverogodišnjeg programa upućeno je na dopunski nastavni rad, od toga dvoje učenika iz dva predmeta (Hrvatski i Njemački jezik) te jedan učenik iz jednog predmeta (Njemački jezik). Dvije učenice iz 4.K razreda upućene su na ponavljanje razreda sa 7 i 9 negativnih ocjena. Najmanji broj opravdanih i neopravdanih sati ima 3.T (45 sati po učeniku), a najveći broj imaju 4.THK (159) te 4.K (156) razred. Ukupan broj neopravdanih sati je 84. Što se vladanja tiče, 99 učenika ima uzorno vladanje, 7 dobro, a 1 loše. Ukupno je 7 učenika s pedagoškom mjerom opomene te 1 s pedagoškom mjerom ukora.

Ad 2) Na dopunski nastavni rad upućen je 61 učenik, od kojih se kod 7 radi o 2 predmeta. Na dopunski nastavni rad iz Matematike upućeno je 36 učenika, iz Hrvatskoga jezika 11 učenika, iz Praktične nastave 4 učenika, a iz ostalih predmeta 17 učenika. Ravnateljica D.J. nadodala je da bi se predmetni nastavnici zajedno s učenicima nakon dopunske nastave trebali javiti stručnim suradnicama kako bi učenici mogli ispuniti prijavnicu za popravne ispite.

Ad 3) Ravnateljica D.J. obavijestila nas je da se u školu upisuje 8 novih razreda, a iz škole odlazi 9. Prijave su počele u subotu te se ne očekuju veća odstupanja. 188 učenika bilo je planirano, a trenutno se 181 učenik nalazi na listi. Šestero je ponavljača (3 komercijalista i ekonomista), a desetero učenika s teškoćama (1 ekonomist, 2 hotelijersko turistički tehničar, 1 komercijalist, 1 turističko hotelijerski komercijalist te 4 kuhara). Slobodnih mjesta je 26. Popunjeni su razredi ekonomista, komercijalista, hotelijersko turističkog tehničara te turističko hotelijerskog komercijalista. Slobodna su 3 mjesta za zanimanje kuhara te 5 za prodavača. Prijavilo se samo dvoje učenika za mjesto prodavača.

Ad 4) Ukoliko se učenici ne pojave na dopunskome nastavnome radu, upisuje se izostanak i upućuje se učenike na popravni rok. Sati se upisuju. Preporučeno je da odmah po završetku predmetni nastavnik s učenikom dolazi do stručne službe kako bi prijavio jesenski rok.

Voditeljica smjene N. M. I. podsjetila je da je potrebno predati listu realizacije. Tajnica M. F. naglasila je da matične knjige treba popuniti bez grešaka i tintnom olovkom.

Upisi učenika odvijat će se u predvorju (ponedjeljak, 11.7.2022., poslijepodne te utorak, 12.7.2022., prijepodne). Učenici su dužni donijeti sve potrebne dokumente na upis.

Voditelji aktiva trebaju preuzeti izvješća i izvješća za projekte kod ravnateljice.

Od jeseni postoji mogućnost uvođenja fakultativnog predmeta Škola i zajednica. Tim povodom kolegice V. K. i D. V. upućene su na edukaciju. Uvođenjem bi se povećala satnica za 2 sata u odnosu na Nastavni plan. Sudjeluju Krapinsko-zagorska, Primorsko-goranska županija te Grad Zagreb.

Ispitna koordinatorica T. H. B. obavijestila nas je da će rezultati Državne mature biti 11.7.2022., a rok žalbe do 13.7.2022. u 12 sati. Nakon toga slijede konačni rezultati. 20.7.2022. bit će podjela svjedodžbi o položenim ispitima Državne mature.

Ad 5) Molbe učenica L. S. i M. L. o premještanju u 2. razred za zanimanje prodavač jednoglasno su usvojene.

Molba učenika P. V. (2.Eb) i M. Č. (2. Eb) o promjeni nastavnog programa iz izbornog predmeta Vjeronauka u nastavni program izbornog predmeta Etike jednoglasno su usvojene.

Ad 6) Nakon točke „Razno“ održala se svečana podjela svjedodžbi učenicima završnih razreda u velikoj dvorani pučkog otvorenog učilišta.

Zapisničar:

Livia Čebrajec